## A.2 PODMIENKY ÚČASTI UCHÁDZAČOV

1. **Podmienky účasti uchádzačov vo verejnom obstarávaní týkajúce sa osobného postavenia**

*Informácie a formálne náležitosti nevyhnutné na vyhodnotenie splnenia podmienok*:

* 1. Verejného obstarávania sa môže zúčastniť ten, kto spĺňa podmienky účasti týkajúce sa osobného postavenia v zmysle § 32 ods. 1, resp. § 32 ods. 4 a ods. 5 zákona o verejnom obstarávaní.
	2. Uchádzač preukazuje splnenie podmienok účasti ***osobného postavenia*** podľa § 32
	ods. 1 zákona o verejnom obstarávaní:

- zápisom do zoznamu hospodárskych subjektov podľa § 152 ods. 1 zákona o verejnom obstarávaní, ktorý vedie Úrad pre verejné obstarávanie alebo

- predložením dokladov podľa § 32 ods. 2, ods. 4 a ods. 5 zákona o verejnom obstarávaní; vyžaduje sa predloženie kópií všetkých dokladov vrátane úradných prekladov, t. j. naskenované originály alebo úradne osvedčené kópie.

* 1. Verejný obstarávateľ nemá oprávnenie získavať údaje z informačných systémov verejnej správy podľa § 32 ods. 3 zákona o verejnom obstarávaní, preto je potrebné doklady predložiť.
1. **Podmienky účasti týkajúce sa finančného a ekonomického postavenia**

Uchádzač v ponuke predloží nasledovné doklady, ktorými preukazuje svoje finančné a ekonomické postavenie, ako dôkazy, že ide ekonomicky stabilný a finančne spoľahlivý subjekt podľa § 33 zákona o verejnom obstarávaní.

*Informácie a formálne náležitosti nevyhnutné na vyhodnotenie splnenia podmienok účasti:*

2.1 ***§ 33 ods. 1 písm. a) zákona o verejnom obstarávaní*** – vyjadrením banky a/alebo pobočky zahraničnej banky (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne
z plnenia si záväzkov vyplývajúcich z úverových vzťahov;

2.2 ***§ 33 ods. 1 písm. c) zákona o verejnom obstarávaní*** – súvahy alebo výkazu o majetku a záväzkoch alebo údajov z nich;

2.3 ***§ 33 ods. 1 písm. d) zákona o verejnom obstarávaní*** – prehľad o dosiahnutom obrate v oblasti, ktorej sa predmet zákazky týka, najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

*Minimálna požadovaná úroveň štandardov podľa vyššie uvedených bodov 2.1 až 2.3:*

2.1 Splnenie podmienky § 33 ods.1 písm. a) zákona o verejnom obstarávaní uchádzač preukáže predložením ***vyjadrenia banky a/alebo pobočky zahraničnej banky*** (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne z plnenia si záväzkov vyplývajúcich
z úverových vzťahov a to za predchádzajúce tri roky až ku dňu vystavenia vyjadrenia banky a/alebo pobočky zahraničnej banky, resp. len za tie roky, za ktoré je dostupné
v závislosti od vzniku alebo začatia prevádzkovania činnosti.

Každé vyjadrenie musí byť aktuálne a vydané bankou alebo pobočkou zahraničnej banky a nie staršie ako 3 mesiace odo dňa predloženia ponuky (t. j. doručenia ponuky verejnému obstarávateľovi). K vyjadreniu banky a/alebo pobočky zahraničnej banky verejný obstarávateľ vyžaduje predloženie čestného vyhlásenia uchádzača, že má otvorené účty len v bankách a/alebo pobočkách zahraničných bánk, od ktorých predložil vyjadrenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

Verejný obstarávateľ upozorňuje uchádzača, že výpis z účtu sa nepovažuje za vyjadrenie banky a/alebo pobočky zahraničnej banky.

Vyjadrenie banky a/alebo pobočky zahraničnej banky musí byť predložené ako originál, alebo úradne osvedčená kópia. Ak uchádzač nedokáže z objektívnych dôvodov preukázať svoje finančné a ekonomické postavenie niektorým z určených dokladov
v tejto požiadavke, verejný obstarávateľ môže uznať aj iný doklad, ktorým uchádzač preukáže svoje finančné a ekonomické postavenie.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

V tejto požiadavke verejného obstarávateľa nie je požadovaný žiadny číselný údaj a teda požiadavka je primeraná a jej potreba vyplynula z dôvodu overenia a preukázania finančnej spoľahlivosti uchádzača, t. j., že uchádzač je aj po finančnej stránke spoľahlivým partnerom.

2.2 Splnenie podmienky § 33 ods. 1 písm. c) zákona o verejnom obstarávaní uchádzač preukáže predložením ***súvahy***, ktorou uchádzač - právnická osoba alebo fyzická osoba účtujúca v podvojnom účtovníctve preukáže kladnú hodnotu vlastného imania alebo ***výkazom o majetku a záväzkoch***, ktorým uchádzač – fyzická osoba preukáže kladný rozdiel medzi jeho majetkom a jeho záväzkami.

Splnenie vyššie uvedeného uchádzač - právnická osoba alebo fyzická osoba účtujúca
v podvojnom účtovníctve preukáže predložením ostatnej súvahy, resp. k príslušnému mesiacu v ostatnom roku (podľa ukončenia ostatného hospodárskeho roka), overenej príslušným daňovým úradom, audítorom alebo iným príslušným orgánom; uchádzač – fyzická osoba preukáže predložením ostatného výkazu o majetku a záväzkoch, resp.
k príslušnému mesiacu v ostatnom roku (podľa ukončenia ostatného hospodárskeho roka), overeného príslušným daňovým úradom, audítorom alebo iným príslušným orgánom.

Ak uchádzač eviduje súvahu alebo výkaz o majetku a záväzkoch na oficiálnom webovom sídle štátneho orgánu SR (napr. Register účtovných závierok Ministerstva financií Slovenskej republiky), nemusí predkladať overenú súvahu alebo overený výkaz o majetku a záväzkoch, ale odkáže na tento dokument vhodným spôsobom, napr. hypertextovou linkou a predloží o tejto skutočnosti čestné vyhlásenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať
v mene uchádzača v záväzkových vzťahoch. Pre vyvrátenie akýchkoľvek pochybností, uchádzač v čestnom vyhlásení uvedie, či je čestné vyhlásenie podpísané uchádzačom, alebo jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

V tejto požiadavke verejného obstarávateľa nie je požadovaný žiadny číselný údaj a teda požiadavka je primeraná a jej potreba vyplynula z dôvodu overenia a preukázania ekonomickej spoľahlivosti uchádzača, t. j., že uchádzačovi nehrozí úpadok, má dostatočný majetok na zabezpečenie financovania predmetu obstarávania alebo je schopný získať externé finančné zdroje (napr. z banky) na dodávku predmetu zákazky, ktorý nebude hradený finančnými preddavkami a musí preto preukázať svoju schopnosť pokryť finančné náklady spojené s plnením predmetu zákazky.

2.3. Splnenie podmienky podľa § 33 ods.1 písm. d) zákona o verejnom obstarávaní uchádzač preukazuje prehľadom o dosiahnutom obrate v oblasti, ktorej sa predmet zákazky týka.

Splnenie vyššie uvedeného uchádzač preukáže predložením prehľadu o dosiahnutom obrate v oblasti, ktorej sa predmet zákazky týka za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti.

Dosiahnutý obrat uchádzača v oblasti, ktorej sa predmet zákazky týka, súhrnne za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti, musí byť minimálne vo výške 3 500 000,- EUR (slovom: tri milióny päťstotisíc eur). Uchádzač k prehľadom o dosiahnutom obrate v oblasti, ktorej sa predmet zákazky týka predloží aj výkazy ziskov a strát alebo výkazy o príjmoch a výdavkoch, potvrdené príslušným daňovým úradom, audítorom alebo iným príslušným orgánom za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti. Uchádzač predloží prehľad o dosiahnutom obrate v oblasti, ktorej sa predmet zákazky týka, vo forme prehľadnej tabuľky, v ktorej bude uvedený dosiahnutý obrat uchádzača
v oblasti, ktorej sa predmet zákazky týka, za jednotlivé roky uvedený v mene eur.
K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Úradnom vestníku EÚ. Obratom v oblasti, ktorej sa predmet zákazky týka, verejný obstarávateľ rozumie dodávku motorovej nafty kvality STN EN 590.

Ak uchádzač eviduje výkaz ziskov a strát alebo výkaz o príjmoch a výdavkoch na oficiálnom webovom sídle štátneho orgánu (napr. Register účtovných závierok Ministerstva financií Slovenskej republiky), nemusí predkladať overený výkaz ziskov
a strát alebo overený výkaz o príjmoch a výdavkoch, ale odkáže na tento výkaz vhodným spôsobom, napr. hypertextovou linkou a predloží o tejto skutočnosti čestné vyhlásenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Pre vyvrátenie akýchkoľvek pochybností, uchádzač v čestnom vyhlásení uvedie, či je čestné vyhlásenie podpísané uchádzačom, alebo jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Verejný obstarávateľ požadovaním týchto podmienok účasti skúma finančné
a ekonomické postavenie uchádzača. Na preukázanie finančného a ekonomického postavenia je možné vyžadovať doklady, z ktorých sa dá primerane zistiť uchádzačova situácia alebo spôsobilosť vykonávať určitú činnosť. Z hľadiska dodržiavania základných princípov vo verejnom obstarávaní verejný obstarávateľ stanovil podmienky splniteľné
a nediskriminačné a vzťahujú sa na zadávanú zákazku, to znamená, že verejný obstarávateľ stanovil podmienky účasti primerane k predmetu zákazky. Výška obratu
v oblasti, ktorej sa predmet zákazky týka, poskytuje verejnému obstarávateľovi primeranú záruku, že uchádzač bude schopný plniť predmet verejného obstarávania. Podmienky účasti sú potrebné a primerané vo vzťahu k predmetu zákazky vzhľadom na rozsah predmetu zákazky, predpokladanú hodnotu zákazky a dĺžku trvania tejto zákazky.

* *Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného
a ekonomického postavenia. Túto skutočnosť preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné
a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienok účasti týkajúce sa osobného postavenia okrem § 32 ods. 1
písm. e) zákona o verejnom obstarávaní a nesmú u nej existovať dôvody na vylúčenie podľa § 40 ods.6 písm. a) až h) a ods. 7 zákona o verejnom obstarávaní.*
* *Ak uchádzač nedokáže z objektívnych dôvodov poskytnúť na preukázanie finančného a ekonomického postavenie dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný.*
1. **Podmienky účasti uchádzačov vo verejnom obstarávaní týkajúce sa a technickej alebo odbornej spôsobilosti a kvality**

Uchádzač v ponuke predloží nasledovné doklady, ktorými preukazuje svoju technickú spôsobilosť na dodanie predmetu zákazky ako dôkazy, že v predchádzajúcom období bol schopný a technicky spôsobilý úspešne plniť zmluvy rovnakého alebo podobného charakteru ako zmluva, ktorá je požadovaná, resp. v súčasnom období je schopný a technicky spôsobilý riadne plniť takúto zmluvu.

*Informácie a formálne náležitosti nevyhnutné na vyhodnotenie splnenia podmienok účasti:*

* 1. ***§ 34 ods. 1 písm. a) zákona o verejnom obstarávaní*** - zoznam dodávok rovnakého charakteru tovaru za predchádzajúce tri roky od vyhlásenia verejného obstarávania
	s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní;
	2. ***§ 34 ods. 1 písm. m) bod 2 zákona o verejnom obstarávaní*** - certifikátmi alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu;
	3. ***§ 34 ods. 1 písm. d) vo väzbe na § 35 zákona o verejnom obstarávaní*** – opisom technického vybavenia a opatrení použitých uchádzačom na zabezpečenie kvality; certifikátom systém manažérstva kvality, vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality;
	4. ***§ 34 ods. 1 písm. h) vo väzbe na § 36 zákona o verejnom obstarávaní*** - uvedením opatrení environmentálneho manažérstva, ktoré uchádzač použije pri plnení zmluvy.

*Minimálna požadovaná úroveň štandardov podľa vyššie uvedených bodov 3.1 až 3.4:*

3.1 Za preukázanie ***dodávok tovaru rovnakého charakteru*** bude verejný obstarávateľ akceptovať dodávky motorovej nafty podľa STN 590 uskutočnených v predchádzajúcich troch rokoch od vyhlásenia verejného obstarávania. Uchádzač predloží za určené obdobie zoznam dodávok predmetu zákazky s uvedením týchto minimálnych údajov: odberateľ: názov, sídlo, IČO; dodávateľ: názov, sídlo, IČO; popis /názov/označenie tovaru, dodané množstvo, zmluvná cena bez DPH, termín dodávok, kontaktná osoba
a tel. kontakt. Uchádzač musí údajmi a informáciami v zozname dodávok tovaru,
resp. referenciami preukázať dodávky tovaru u koncových odberateľov za určené obdobie v celkovom objeme súhrnne minimálne 3 500 000,- EUR bez DPH (slovom: tri milióny päťstotisíc eur bez DPH).

 Verejný obstarávateľ akceptuje referencie zverejnené na webovom sídle Úradu pre verejné obstarávanie (ÚVO) pričom odporúča uchádzačom v ponuke uviesť identifikáciu
a odkaz na Evidenciu referencií na ÚVO tých objednávateľov, ktorých referencie na preukázanie technickej spôsobilosti využíva. Údaje uvedené v zozname a v referenciách musia vzájomne korešpondovať.

 Ak odberateľom bola iná osoba ako verejný obstarávateľ alebo obstarávateľ podľa zákona o verejnom obstarávaní, verejný obstarávateľ vyžaduje predložiť zoznam dodávok s uvedením údajov preukazujúcich dodanie tovaru podľa požiadaviek v prvom odseku. Verejný obstarávateľ si v danom prípade vyhradzuje právo preveriť informácie uvedené v zozname u odberateľov uvedených v predloženom zozname.

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Vzhľadom na predpokladaný rozsah zákazky je potrebné, aby mal uchádzač dostatočné skúsenosti s dodaním tovaru v predpokladaných objemoch, ktoré požaduje verejný obstarávateľ.

3.2 Uchádzač musí preukázať spôsobilosť dodať predmet zákazky v požadovanej kvalite
s dodržaním parametrov podľa technickej špecifikácie určenej verejným obstarávateľom. Uchádzač uvedie ***informácie o pôvode*** ***a kvalite*** ponúkaného predmetu zákazky a predloží Záverečný protokol o posúdení typu výrobku a Certifikát potvrdzujúci zhodu s STN EN 590, príp. viac protokolov a certifikátov (ak plánuje v priebehu plnenia zákazky dodávať motorovú naftu viacerých výrobcov), pre motorovú naftu triedy – B, D a F vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie.

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Preukázanie schopnosti realizovať dodanie tovaru uchádzačom a posúdenie požadovaných parametrov ním ponúkaného tovaru, verejný obstarávateľ požaduje doklady potrebné na preukázanie splnenia technických a kvalitatívnych požiadaviek. Uchádzač musí preukázať schopnosť dodať tovar s požadovanými technickými
a kvalitatívnymi parametrami.

3.3 Uchádzač musí preukázať, že má zavedený ***systém zabezpečenia kvality riadenia*** podľa noriem ISO radu 9001 v oblasti predmetu zákazky. Uchádzač predloží certifikát
o zavedení systému riadenia kvality v zmysle požiadaviek normy ISO 9001 vo vzťahu
k predmetu zákazky vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Preukázanie zabezpečenia postupov riadenia kvality počas realizovania dodávok predmetu zákazky.

3.4 Uchádzač predloží certifikát o zavedení ***systému environmentálneho manažérstva***
v zmysle požiadaviek normy ISO 14001 vo vzťahu k predmetu zákazky vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach o zavedení systému environmentálneho manažérstva predložené uchádzačom, ktorými preukáže, že ním navrhované opatrenia o zavedení systému environmentálneho manažérstva sú v súlade s požadovanými normami systému environmentálneho manažérstva.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Požiadavka verejného obstarávateľa vyplynula z dôvodu overenia a preukázania technickej a odbornej spôsobilosti a spoľahlivosti uchádzača pri dodržaní systému environmentálneho manažérstva.

* *Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s osobou, ktorej technickými
a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar alebo poskytovať službu preukazuje vo vzťahu
k tej časti predmetu zákazky, na ktorú boli kapacity uchádzačovi poskytnuté.*
* *Upozornenie: Dokumenty/doklady preukazujúce splnenie podmienok účasti týkajúce sa osobného postavenia a dokumenty/doklady preukazujúce splnenie podmienok účasti týkajúce sa finančného a ekonomického postavenia, odbornej alebo technickej spôsobilosti uvedených vyššie musia byť v originálnej forme alebo úradne osvedčené, alebo nahradené Jednotným európskym dokumentom (JED).*
1. **Podmienky účasti preukazované jednotným európskym dokumentom**
	1. Pravidlá uplatnenia dokumentu JED sú uchádzačom prístupné okrem iných informačných zdrojov neobmedzene na portáli Úradu pre verejné obstarávanie. **Formulár a manuál k JED je zverejnený na webovom sídle ÚVO:**

[**https://www.uvo.gov.sk/jednotny-europsky-dokument-pre-verejne-obstaravanie-602.html**](https://www.uvo.gov.sk/jednotny-europsky-dokument-pre-verejne-obstaravanie-602.html)

* 1. Uchádzač môže doklady na preukázanie splnenia podmienok účasti určené v oznámení o vyhlásení verejného obstarávania a v týchto súťažných podkladoch predbežne nahradiť JED-om. Uchádzač vyplní časti I. až III. JED-u a v časti IV. JED-u môže vyplniť len **oddiel α: GLOBÁLNY ÚDAJ PRE VŠETKY PODMIENKY ÚČASTI** bez toho, aby musel vyplniť iné oddiely časti IV JED-u.
	2. Ak uchádzač preukazuje finančné a ekonomické postavenie a/alebo technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.
	3. V prípade, ak ponuku predkladá skupina dodávateľov, je potrebné predložiť JED za každého člena skupiny osobitne.
	4. Ak sú požadované doklady pre verejného obstarávateľa priamo a bezodplatne prístupné
	v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
	5. Ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač je následne povinný doručiť doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.

 **Príloha súťažných podkladov časti A.2 Podmienky účasti uchádzačov**

*Odporúčaný vzor*

**ZOZNAM DODÁVOK TOVARU**

**Motorová nafta** za určené obdobie predchádzajúcich troch rokov od vyhlásenia verejného obstarávania

|  |
| --- |
| ***Obchodné meno alebo názov*** ***uchádzača:*** ................................................................................***Adresa podnikania, resp. sídlo*** ***uchádzača:*** ................................................................................***IČO:***  ............................................................................ |

|  |  |  |  |  |  |  |
| --- | --- | --- | --- | --- | --- | --- |
| **Obchodné meno, sídlo a IČO odberateľa** | **Popis/názov/ označenie tovaru** | **Dodané množstvo (v litroch)** | **Zmluvná cena dodávok (v EUR bez DPH)** | **Lehota dodania****od-do mesiac/rok** | **Kontaktná osoba** **Meno/****tel. kontakt** | **Pozn.** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Spolu** | **x** |  |  | **x** | **x** | **x** |

Poznámka:

*\*) V poslednom stĺpci tabuľky môže uchádzač uviesť číslo zmluvy, číslo objednávky a pod., na základe ktorej bolo uskutočnené plnenie a realizované dodanie tovaru.*

*Počet riadkov v tabuľke môže uchádzač upraviť v závislosti od počtu dodávok uvedených
v Zozname dodávok tovaru podľa požadovaného rozsahu.*

V............................dňa...........................

..............................................

meno a priezvisko, funkcia

 podpis[[1]](#footnote-1)

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)